**Rondel de Viaţă**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondel de Viaţă

Dorinţa Doamne, de-a trăi

Prin viaţa ce mi-ai hărăzit,

Îmi umple inima de credit

Că-n har se poate împlini!

Mi-e drag, cu Tine-a locui

Şi doru-mi duce spre zenit,

Dorinţa Doamne, de-a trăi

Prin viaţa ce mi-ai hărăzit!

Genunchii-mi plec a stărui

Ce-n harul Tău mi-ai oferit:

Tu din păcat m-ai mântuit

Şi lupta mi-e,- a nădăjdui...

Dorinţa Doamne, de-a trăi

Prin viaţa ce mi-ai hărăzit!

Flavius Laurian Duverna

11 martie 2016